-----------------------------------------------------------------------
  10. การควบคุมและการตรวจสอบภายใน

  -----------------------------------------------------------------------

บริษัทฯ ให้ความสำคัญต่อระบบการควบคุมภายใน
จึงได้จัดให้มีระบบการควบคุมภายในที่ครอบคลุมทั้งในด้านการเงิน การบริหาร
การดำเนินงานให้มีประสิทธิภาพและประสิทธิผล เป็นไปตามกฎหมาย ข้อบังคับ ระเบียบที่เกี่ยวข้อง
และมุ่งเน้นให้มีการพัฒนาอย่างต่อเนื่อง โดยกำหนดภาระหน้าที่ อำนาจการดำเนินการของ
ผู้ปฏิบัติงาน ผู้บริหาร ไว้อย่างชัดเจน มีการควบคุมดูแลการใช้ทรัพย์สินของบริษัทฯ ให้เกิดประโยชน์
และมีการแบ่งแยกหน้าที่ ผู้ปฏิบัติงาน ผู้ติดตามควบคุมและการประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม นอกจากนี้บริษัทฯ
ยังจัดให้มีระบบการรายงานทางการเงินเสนอต่อสายงานที่รับผิดชอบ

โดยมีฝ่ายตรวจสอบภายในซึ่งมีหน้าที่และความรับผิดชอบด้านการตรวจสอบภายใน
ขึ้นตรงกับคณะกรรมการตรวจสอบ ได้รับการแต่งตั้งโดยมติที่ประชุมคณะกรรมการบริษัทฯ
ตามแนวทางที่ตลาดหลักทรัพย์แห่งประเทศไทยกำหนด ซึ่งมีผู้อำนวยการอาวุโสฝ่ายตรวจสอบภายใน
เป็นเลขานุการของคณะกรรมการตรวจสอบ

คณะกรรมการตรวจสอบได้ประเมินระบบการควบคุมและการตรวจสอบภายในของบริษัทฯ
โดยฟังคำชี้แจงจากผู้สอบบัญชี และมีความเห็นว่าบริษัทฯ และบริษัทย่อยมีระบบควบคุมภายในที่ดี
มีความเพียงพอ และเหมาะสมพอสรุปได้ 5 ส่วน ดังนี้

1. องค์กรและสภาพแวดล้อม

 บริษัทฯ มีการกำหนดวิสัยทัศน์ เป้าหมาย กลยุทธ์ งบประมาณ มีนโยบายและระเบียบในการปฏิบัติงานที่ครอบคลุมธุรกรรมทางด้านการเงิน จัดซื้อ การบริหารความเสี่ยง ทำให้ฝ่ายบริหารสามารถดำเนินงานได้อย่างมีประสิทธิภาพ บริษัทฯ ได้จัดให้มีการจัดสภาพแวดล้อมที่ดี เพื่อการควบคุมภายในมีประสิทธิผล โดยปรับโครงสร้างองค์กรให้สอดคล้องกับแผนธุรกิจอย่างต่อเนื่อง และมีการแบ่งแยกหน้าที่ความรับผิดชอบในงาน ผู้บริหารเป็นตัวอย่างที่ดีในเรื่องความสื่อสัตย์และจริยธรรม มีการสรรหาบุคลากรที่มีความรู้ความสามารถที่เหมาะกับงาน และมีนโยบายการพัฒนาทรัพยากรมนุษย์อย่างต่อเนื่อง มีการมอบอำนาจและหน้าที่ความรับผิดชอบ มีเป้าหมายในการดำเนินธุรกิจที่ชัดเจน ที่สามารถติดตาม ตรวจสอ บ และประเมินผลการดำเนินงานได้อย่างชัดเจน 

2. การบริหารความเสี่ยง

ฝ่ายบริหารได้มีการประเมินความเสี่ยงทั้งปัจจัยภายในและภายนอก
เพื่อกำหนดและนำมาตรการควบคุมที่เหมาะสมและมีประสิทธิภาพมาปรับใช้ตามสถานการณ์
อีกทั้งมีการจัดทำรายงานการบริหารความเสี่ยง การปรับเปลี่ยนกลยุทธ์ให้เหมาะสม
เพื่อเป็นแนวทางแก้ไขและการป้องกันครอบคลุมทุกความเสี่ยงที่เกี่ยวเนื่องกับการประกอบธุรกิจของบริษัทฯ
เพื่อรักษาประโยชน์ต่อบริษัทฯ และผู้ถือหุ้น นอกจากนี้ คณะกรรมการยังมี

ส่วนร่วมจัดตั้งคณะกรรมการบริหารความเสี่ยง
เพื่อให้การบริหารงานมีความรัดกุมและเป็นไปอย่างมีประสิทธิภาพ

3. การควบคุมการปฏิบัติงานของฝ่ายบริหาร

มีการกำหนดนโยบายและมาตรการหรือขั้นตอนในการปฎิบัติงานตามนโยบาย
และมีการติดตามการดำเนินงานของบริษัทฯ และบริษัทย่อยให้เป็นไปตามนโยบายของบริษัทฯ
ทั้งยังได้กำหนดขอบเขต อำนาจหน้าที่ของฝ่ายบริหารในแต่ละระดับอย่างชัดเจน
โดยมีการแบ่งแยกหน้าที่ความรับผิดชอบออกเป็นสายงานเพื่อกระจายการบริหารงานให้มีประสิทธิภาพ
นอกจากนี้บริษัทฯ ยังมีการติดตามการดำเนินงาน
และรายการที่เกี่ยวโยงกันหรือรายการที่อาจมีความขัดแย้งทางผลประโยชน์ตามประกาศคณะกรรมการตลาดหลักทรัพย์แห่งประเทศไทย
เรื่อง การเปิดเผยข้อมูลและการปฏิบัติของบริษัทจดทะเบียนในรายการที่เกี่ยงโยงกัน
ให้มีความถูกต้องและครบถ้วนของบริษัทย่อยหรือบริษัทร่วมอย่างสม่ำเสมอ
โดยมีกรรมการหรือผู้บริหารเข้าไปเป็นกรรมการในบริษัทย่อยและบริษัทร่วมเพื่อดูแลการบริหารงานอย่างใกล้ชิด

4. ระบบสารสนเทศและการสื่อสารข้อมูล

บริษัทฯ ได้ให้ความสำคัญต่อระบบสารสนเทศ มีข้อมูลสารสนเทศที่เกี่ยวเนื่องกับการปฏิบัติงาน
ข้อบังคับการทำงาน คู่มือการปฎิบัติงาน การรายงานทางการเงินและการดำเนินงาน
การปฏิบัติตามนโยบายและระเบียบปฏิบัติต่างๆ
ให้ฝ่ายบริหารและพนักงานได้ใช้ในการติดตามการปฏิบัติงานภายในองค์กร
โดยมีช่องทางการสื่อสารทั้งภายในและภายนอกองค์กร โดยจัดทำระบบ Intranet
และมีเวปไซต์ของบริษัทฯ ที่พนักงานสามารถรับทราบข่าวสาร หรือประกาศต่างๆ ที่บริษัทฯ
ต้องการเปิดเผยให้พนักงานทราบได้อย่างทั่วถึง นอกจากนี้บริษัทฯ ยังมีการใช้ระบบ e-mail
ที่ผู้บริหารและพนักงานสามารถใช้สื่อสารระหว่างกันได้อย่างรวดเร็ว

5. ระบบการติดตามและประเมินผล

บริษัทฯ ได้ดำเนินการติดตามและประเมินผลการดำเนินงานเปรียบเทียบกับเป้าหมายที่กำหนดไว้อย่างสม่ำเสมอ เพื่อให้ผู้บริหารมีความมั่นใจได้อย่างสมเหตุสมผลอยู่ตลอดเวลาว่าการควบคุมภายในยังมีประสิทธิผลอยู่เสมอ มีฝ่ายตรวจสอบภายในที่สามารถปฏิบัติงานได้อย่างมีอิสระ และเสนอรายงานและแนวทางการแก้ไขได้อย่างตรงไปตรงมาต่อคณะกรรมการตรวจสอบและฝ่ายบริหารเพื่อดำเนินการ ในกรณีที่พบข้อบกพร่องที่เป็นสาระสำคัญจะมีการเสนอแนะ เพื่อให้ทำการป้องกันและลดความเสี่ยงที่อาจเกิดขึ้น โดยให้ทำการแก้ไขให้แล้วเสร็จภายในระยะเวลาอันสมควร 

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทฯ เป็นผู้รับผิดชอบต่องบการเงินของบริษัทฯ และบริษัทย่อย
ข้อมูลทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังอย่างที่ดีที่สุดในการจัดทำ
รวมทั้งให้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน

คณะกรรมการบริษัทฯ ได้จัดให้มีระบบควบคุมภายในที่มีประสิทธิผล
เพื่อให้มั่นใจได้ว่าการบันทึกข้อมูลทางบัญชีมีความถูกต้อง ครบถ้วน โดยงบการเงินของบริษัทฯ
และงบการเงินของบริษัทย่อย ได้รับการตรวจสอบโดยผู้สอบบัญชีของบริษัทฯ คือ บริษัท เคพีเอ็มจี
ภูมิไชย สอบบัญชี จำกัด ในการตรวจสอบนั้นทางคณะกรรมการบริษัทฯ
ได้สนับสนุนข้อมูลและเอกสารต่างๆ
เพื่อให้ผู้สอบบัญชีสามารถตรวจสอบและแสดงความคิดเห็นได้ตามมาตรฐานการสอบบัญชี
โดยความเห็นของผู้สอบบัญชีได้ปรากฏในรายงานของผู้สอบบัญชีที่แสดงไว้ในรายงานประจำปีแล้ว

คณะกรรมการบริษัทฯ มีความเห็นว่าระบบการควบคุมภายในของบริษัทฯ
โดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลว่างบการเงินของบริษัทฯ
และงบการเงินของบริษัทย่อย ประจำปีสิ้นสุดวันที่ 31 ธันวาคม 2551 มีความเชื่อถือได้
โดยได้ปฏิบัติตามมาตรฐานการบัญชีที่รับรองทั่วไปและปฏิบัติถูกต้องตามกฎหมายและกฎระเบียบอื่นที่เกี่ยวข้อง

(นายไพโรจน์ ล่ำซำ) (นายธงชัย ล่ำซำ)

ประธานกรรมการ กรรมการผู้จัดการใหญ่

รายงานคณะกรรมการตรวจสอบ ปี 2551

คณะกรรมการตรวจสอบของบริษัท ล็อกซเล่ย์ จำกัด (มหาชน) ประกอบด้วยกรรมการอิสระ จำนวน
4 ท่าน ได้แก่ ดร.วิเชียร วัฒนคุณ เป็นประธานกรรมการตรวจสอบ ดร. หริส สูตะบุตร
เป็นกรรมการตรวจสอบ นายจรูญ ชินาลัย เป็นกรรมการตรวจสอบ และนายดุสิต นนทะนาคร
เป็นกรรมการตรวจสอบ โดยมี นายชำนาญ โชติค้ำวงศ์
ผู้อำนวยการอาวุโสฝ่ายตรวจสอบภายในของบริษัทฯ เป็นเลขานุการคณะกรรมการตรวจสอบ
ซึ่งกรรมการตรวจสอบมีคุณสมบัติของกรรมการอิสระตามที่กฎหมายหลักทรัพย์และตลาดหลักทรัพย์กำหนด
คือ มีจำนวนอย่างน้อยสามคน และอย่างน้อยหนึ่งคน ต้องมีความรู้ด้านบัญชีและการเงิน
และไม่ได้เป็นผู้บริหารหรือพนักงานของบริษัทฯ จึงสามารถปฏิบัติหน้าที่ได้อย่างเป็นอิสระ

ในปี2551ได้จัดให้มีการประชุมคณะกรรมการตรวจสอบ 8 ครั้ง ก่อนการประชุมคณะกรรมการบริษัทฯ
และ มีการรายงานผลการประชุมแต่ละครั้งนำเสนอคณะกรรมการบริษัทฯ เพื่อทราบทุกครั้ง
โดยมีภารกิจที่สำคัญสรุปได้ดังนี้

1.  พิจารณาสอบทานงบการเงินรายไตรมาส และงบการเงินประจำปีของบริษัทฯ
    และบริษัทย่อยที่ผ่านการสอบทานและตรวจสอบจากผู้สอบบัญชีแล้ว
    และได้ประชุมร่วมกับผู้สอบบัญชีทุกไตรมาส เพื่อรับฟังคำชี้แจงเกี่ยวกับรายงานของผู้สอบบัญชี
    ผลการตรวจสอบงบการเงิน และข้อเสนอแนะ ก่อนนำเสนอคณะกรรมการบริษัทฯ
    คณะกรรมการตรวจสอบมีความเห็นว่ากระบวนการจัดทำและการเปิดเผยข้อมูลในงบการเงินของ
    บริษัทฯ และบริษัทย่อย ได้จัดทำขึ้นตามหลักการบัญชีที่รับรองทั่วไป
    มีการเปิดเผยข้อมูลอย่างเพียงพอและ เป็นที่น่าเชื่อถือ

2.  พิจารณาสอบทานให้บริษัทฯ มีการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ฯ หรือกฎหมายที่เกี่ยวข้องกับการดำเนินธุรกิจของบริษัทฯ

3.  ในการประชุมจะมีการเชิญฝ่ายบริหารที่เกี่ยวข้องของบริษัทฯและบริษัทย่อย
    และผู้สอบบัญชีได้เข้าร่วมประชุมด้วยตามวาระอันสมควร เพื่อทราบข้อสังเกต ร่วมเสนอข้อมูล
    รับฟังความคิดเห็นและข้อเสนอแนะที่เป็นประโยชน์ต่อการบริหารงานของกลุ่มบริษัทฯ

4.  สอบทานให้บริษัทฯมีการจัดระบบควบคุมภายในที่ดีและการตรวจสอบภายในที่เหมาะสม
    และมีประสิทธิภาพ

5.  สอบทานเรื่องการบริหารความเสี่ยงในการดำเนินงานของบริษัทฯ
    และได้รับคำยืนยันจากฝ่ายบริหารว่าตระหนักถึงเรื่องนี้และมีการกำกับดูแลอยู่เสมอ

6.  พิจารณาสอบทานการเปิดเผยข้อมูลของบริษัทฯ ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ตามประกาศคณะกรรมการตลาดหลักทรัพย์แห่งประเทศไทย
    เรื่อง การเปิดเผยข้อมูลและการปฏิบัติของบริษัทจดทะเบียนในรายการที่เกี่ยงโยงกัน
    เพื่อให้มีความถูกต้องและครบถ้วน

7.  พิจารณาเสนอชื่อผู้สอบบัญชีของบริษัทฯ และค่าตอบแทนสำหรับปี 2552
    ก่อนนำเสนอคณะกรรมการ
    บริษัทฯ เพื่อเสนอขออนุมัติต่อผู้ถือหุ้นบริษัทฯ ต่อไป

การปฏิบัติงานของคณะกรรมการตรวจสอบระหว่างปี 2551 เป็นไปด้วยความเป็นอิสระ
และได้รับความ

ร่วมมือด้วยดีจากทุกฝ่ายที่เกี่ยวข้อง จากการติดตามการดำเนินงานของบริษัทฯ เห็นว่าบริษัทฯ
มีการจัดการเป็นไปตามข้อกำหนดและกฎหมายที่เกี่ยวข้องกับการดำเนินธุรกิจ จึงขอขอบคุณมา ณ
โอกาสนี้

จึงรายงานมาเพื่อทราบ

(ดร. หริส สูตะบุตร)

กรรมการตรวจสอบแทน

ประธานกรรมการตรวจสอบ